*Par atbilžu sniegšanu par iepirkuma procedūras*

*“Teleskopiskā iekrāvēja ar aprīkojumu piegāde un apkope”*

*(ID Nr. RS/2024/78) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumu par iepirkuma procedūras “Teleskopiskā iekrāvēja ar aprīkojumu piegāde un apkope” (ID Nr. RS/2024/78) nolikumā (turpmāk – Nolikums) ietvertajām prasībām.

***1. jautājums***

*Tehniskās specifikācijas punkta 10.7 prasība: “telemātikas sistēma”. Teleskopisko iekrāvēju ražotāji piedāvā rūpnīcā uzstādīto telemātikas sistēmas nodrošinājumu. Lūdzu precizējiet, vai piedāvājuma cenā ir jāiekļauj abonementa maksu, ja jā, tad cik gadiem?*

**Atbilde:**

Piedāvājuma cenā ir jāiekļauj telemātikas sistēmas abonēšanas maksa vismaz uz garantijas laiku.

***2. jautājums***

*Tehniskās specifikācijas punkta 15.13 prasība: “iekrāvēja strēles vadība no groza”. Vai Pasūtītājam ir būtiski, ka strēles vadība no groza ir ar grozā integrētu vadības pulti vai tomēr priekšroka tiek dota radio kontroles vadībai ar brīvi pārvietojamu vadības pulti?*

**Atbilde:**

Var tikt piedāvāti abi minētie risinājumi – iekrāvēja strēles vadība no groza ar tajā integrētu vadības pulti vai radio kontroles vadība ar brīvi pārvietojamu vadības pulti.

Informējam, ka nolikuma Tehniskās specifikācijas 15.13. punktā tiks veikti precizējumi. Grozījumi tiks publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) .

***3. jautājums***

*Finanšu piedāvājuma pirmajā ailē jānorāda cena par “Jauns, nelietots teleskopiskais iekrāvējs (cenā jāiekļauj apkopes izmaksas garantijas periodā, ieskaitot arī izejmateriālus)”. Lūdzu precizējiet, vai es pareizi saprotu, ka piedāvājuma cena jānorāda balstoties pēc līguma projekta 3.1.un 3.2. punktā uzskaitīto izmaksu kopsummas? Citādi var noprast, ka piegādes, reģistrācijas un apmācības izmaksas nav jānorāda finanšu piedāvājumā.*

**Atbilde:**

Pretendentiem finanšu piedāvājums jāveido ņemot vērā gan tehniskās specifikācijas prasības, gan līguma projekta 3.1.1. apakšpunktā un 3.2. punktā norādītās pozīcijas. Līdz ar to finanšu piedāvājuma kopsummā jābūt ietvertām visām zemāk uzskaitītajām izmaksām:

1. maksa par teleskopisko iekrāvēju ar aprīkojumu;
2. maksa par transportlīdzekļa piegādi līdz līguma projektā norādītajai adresei;
3. maksa par apkopēm garantijas laikā (tajā skaitā izejmateriāli) un garantijas remonta izmaksas transportlīdzekļa garantijas laikā;
4. transportlīdzekļa reģistrācijas izmaksas;
5. izmaksas, kas saistītas ar pirmreizēju tehniskās apskates veikšanu;
6. izmaksas, kas saistītas ar transportlīdzekļa pilnīgu sagatavošanu lietošanai;
7. maksa par darbinieku apmācību un instruktāžu;
8. maksa par telemātikas sistēmas abonēšanas maksu uz transportlīdzekļa garantijas laiku.

Finanšu piedāvājuma kopsumma tiks norādīta līguma projekta 3.1.1.apakšpunktā.

Iepirkumu komisijas priekšsēdētāja Karīna Meiberga